
Tisztelt Képviselő-testület!
A Jász-Nagykun-Szolnok Megyei Kormányhivatal törvényességi felügyeleti jogkörében eljárva felhívással élt Martfű Város Önkormányzata Képviselő-testületének Szervezeti és Működési szabályzatáról szóló 14/2013.(IV.26.)önkormányzati rendelettel szemben.
A törvényességi felhívást az előterjesztéshez mellékelem.
A törvényességi felhívás I. 1. és I. 2. pontjában foglaltaknak megfelelően a szervezeti és működési szabályzat kiegészítése szükséges képviselő személyes érintettségére vonatkozó bejelentési kötelezettség elmulasztásának jogkövetkezményeit, illetve a jegyzői és aljegyzői tisztség egyidejű betöltetlensége illetve tartós akadályoztatásuk esetére a jegyzői feladatok ellátásának módját szabályozó rendelkezésekkel.
A törvényességi felhívás I. 3 pontjában foglalt észrevétel intézkedést nem igényel, mivel a rendelet 41. §. (4) bekezdése, valamint a 3. sz. melléklet II.1.C.5. pontja tartalmazza a hiányolt rendelkezéseket.
Javaslom, hogy az alábbi határozati javaslat elfogadásával, a törvényességi felhívással a Képviselő-testület részben értsen egyet, és a mellékelt rendelet-tervezet elfogadásával a jogszabálysértést szüntesse meg.

Határozati javaslat:

Martfű Város Önkormányzat Képviselő-testületének
…../2013. (….) Ö. határozata

Martfű Város Önkormányzata Képviselő-testületének Szervezeti és Működési szabályzatáról szóló 14/2013.(IV.26.) Ö. rendelettel kapcsolatos törvényességi felhívásra 

Martfű Város Önkormányzatának Képviselő-testülete a Jász-Nagykun-Szolnok Megyei Kormányhivatal JNB/06/00772/2013. számú, Martfű Város Önkormányzata Képviselő-testületének Szervezeti és Működési szabályzatáról szóló 14/2013.(IV.26.) önkormányzati rendelettel kapcsolatos törvényességi felhívásának I.1. és I.2. pontjában foglaltakat elfogadja és ennek megfelelően – a rendelet kiegészítésével - a jogszabálysértést megszünteti.
A törvényességi felhívás I.3. pontjában foglaltakkal a Képviselő-testület nem ért egyet, tekintettel arra, hogy a rendelet 41. §. (4) bekezdése, valamint a 3. sz. melléklet II.1.C.5. pontja tartalmazza a hiányolt rendelkezéseket.
Erről értesülnek: 
1. Jász-Nagykun-Szolnok Megyei Kormányhivatal Szolnok
2. Valamennyi képviselő helyben

Martfű, 2013. november 26.
							            Szász Éva
								  jegyző

